stanford-oval/wikipedia huggingface dataset:
טאלורגאן השני, מלך הפיקטים

טאלורגאן השני או טאלורגאן מק אואנגוס (באנגלית: Talorgan II, בגאלית סקוטית: Talorgen mac Óengusa - טאלוגאן בנו של אואנגוסה; נפטר ב-782) היה מלך הפיקטים במשך כשנתיים וחצי, משנת 780 ועד מותו.
על פי "דברי ימי אלסטר" כונה טאלורגאן בכינוי "דאב" - "השחור, ונכתביו עליו כי נהרג בקרב שנערך במאונת' בשנת 782. "דברי ימי הפיקטים" מציינים כי מלך שנתיים וחצי אולם לא מציינים את שנת מותו. ככל הנראה טאלורגאן היה בנו של אואנגוס מק פרגוסה. לאחר מותו של טאלורגאן, מלך בנו, דרסט אחריו.
טימור שאה דוראני

טימור שאה דוראני (בפשטו/פרסית/אורדו/ערבית: تیمور شاہ درانی; 1746 – 18 במאי 1793) בנו של אחמד שאה דוראני, היה אמיר האימפריה הדוראנית השני בין השנים 1772–1793. שלטונו של טימור נודע בסדרת מערכות צבאיות, בייחוד בתת-היבשת ההודית נגד קונפדרציית הסיקים. טימור שאה דוראני העביר את בירת האימפריה הדוראנית מקנדהאר אל קאבול, המשמשת עד לימינו בתור בירת אפגניסטן.
ביוגרפיה

טימור שאה נולד במשהד, השושלת האפשארית, בשנת 1746 (האימפריה הייתה כבר מצעירותו בשלבי קריסה לאחר מותו של שליטה, נאדיר שאה). עוד בצעירותו, אביו, אחמד שאה דוראני, הקים בשטחי אפגניסטן ופקיסטן המודרנית את האימפריה הדוראנית וחיתן את טימור שאה עם בתו של עלאמגיר השני, הפאדישאה של האימפריה המוגולית.
טימור היה מעורב עוד מעודו נער במלחמותיו של אביו בתת-היבשת ההודית ובחבל פנג'אב ופיקד על כוחות אפגנים במהלך הקרב השלישי על פניפאת בשנת 1761. הניצחון האפגני בקרב מנע את התפשטותה של השפעת האימפריה המראטהית אל עבר צפון הודו לתוך דלהי והסדיר את המשך ההשפעה המוסלמית על צפון-מערב תת-היבשת ההודית.
ביוגרפיה > אמיר אפגניסטן

במות אביו טימור שאה ירש את הכתר והסדיר מערך הגנתי של הצבא בשביל למנוע מאבקי ירושה אפשריים. טימור שאה נתמך בידי קיזילבאשים בחצר המלוכה והעביר את הבירה מקנדהאר לקאבול בהשפעתם. מסעות המלחמה של טימור שאה איבדו את המומנטום שלהן בעלייתו של רנג'יט סינג להנהגת הקונפדרציה הסיקית בחבל פנג'אב.
שלטונו המאוחר של טימור שאה אופיין בירידת השפעתם של האפגנים על תת-היבשת ההודית ובמקביל עלייתה של חברת הודו המזרחית הבריטית מצדה השני של תת-היבשת. בממלכת פרס, עלייתו של אע'א מוחמד ח'אן קאג'אר סימלה את סיום ההגמוניה האפגנית על ח'וראסאן והותירה את האימפריה הדוראנית בתור מעצמה אזורית.
במותו של טימור שאה דוראני, בנו הבכור, זמאן שאה דוראני, ירש את כתר האמיר אך שלטונו נמשך זמן מועט שכן מאבק ירושה החל בינו לבין אחיו. מאבק ירושה זה יתדרדר למלחמת אזרחים שתחליש את שלטון דוראני ותאפשר את עלייתם של בני שושלת ברקאזי בראשות דוסת מוחמד ח'אן, לשלטון באפגניסטן.
ראו גם

היסטוריה של אפגניסטן
האימפריה הדוראנית
אחמד שאה דוראני
טאלורק הראשון, מלך הפיקטים

טאלורק הראשון (באנגלית: Talorc I), בנו של אניאל, היה מלך הפיקטים. על פי "דברי ימי הפיקטים", טאלורק מלך בין שנתיים לארבע שנים, בשלהי המאה החמישית. טאלורק עלה לשלטון לאחר מותו של דרסט הראשון, והודח, ככל הנראה, על ידי אחיו של דרסט - נכטאן הראשון. מלך ארבע שנים בין 452 ל-456.
טאלורק השני, מלך הפיקטים

טאלורק השני (באנגלית: Talorc II), בנו של מוירכולאך (Muircholach) היה מלך הפיקטים, במחצית השנייה של המאה השישית (ככל הנראה בין השנים 564 לערך - 575 לערך, שנת פטירתו).
על פי "דברי ימי הפיקטים" מלך טאלורק במשך 11 שנים, בין קיילטראם לבין דרסט החמישי.
בחלק מכתבי העת מופיע שמו של אביו של טאלורק במספר צורות כתיבה: מורדלג (Mordeleg), מורת'ולויק (Murtholoic) ומורדלת' (Mordeleth).
טריפה

טיגריס עם טרף של אייל סמבר. הטיגריס הוא טורף-על חשוב העוזר לווסת את כמות האיילים.
שפירית מהמין Orthetrum cancellatum טורפת זבוב. השפיריות הן מהטורפות המוצלחות ביותר כיום, כאשר לעיתים 95%–97% מהציד שלהם מסתיימים בהצלחה.
טריפה (באנגלית: Predation) היא יחס-גומלין אקולוגי שבו מין אחד אוכל בשר (הנקרא טורף) ניזון מבשר מגופו של בעל חיים אחר (נטרף), באופן אקטיבי ובכך גורם למותו של אותו פרט, כך שהיא נחשבה למערכת של יחסי תועלת +/- בדומה לטפילות. השפעתם של טורפים אקטיביים משפיעה על המערכת האקולוגית במגוון דרכים, כשבראש המערכת עומדים טורפי-על.
מערכת יחסי טריפה היא חלק מהגורם המשמעותי ביותר על הברירה הטבעית, החל מתור הקמבריון, כאשר מינים טורפים הצליחו לדלל את אוכלוסיית הנטרפים למעט אלה שפיתחו דרכי התגוננות מספיקים ושכללו אותם תוך שהטורפים מנסים לעמוד באותם שיטות, בדרכי אבולוציה הדדית. בשל כך למגוון טורפים ישנם מגוון שיטות ציד בעוד הנטרפים בעלי מגוון שיטות התגוננות.
הטריפה משפיעה על המערכת האקולוגית במספר עניינים ביניהם: הדברה ביולוגית, סכנת הכחדה למיני נטרפים שאיבדו את הגנתם מטורפים פולשים או לחלופין אינם מצליחים להסתגל להגנת טרף פולש, לעיתים רעיל. בנוסף היעלמות טורפים יכולה להשפיע על בתי גידול, כאשר נטרפים בעלי גידול אוכלוסייה יכולים להגיע לממדי מגפה ולפגוע בתנאי הטבע. כך למשל איילים וקיפודי ים בסביבות ללא טורפים ראשיים, יכולים לגרום לקריסת יערות וכרי אצות לחלוטין.
לרוב הטורפים צריכים לעמול קשה כדי להצליח בציד (אנ'), של נטרפים שפיתחו צורות הגנה שונות נגד טורפים. במקרים רבים הם נכשלים והנטרפים מצליחים למנוע את הטריפה, מה שגורם להמשך דחיפת הלחץ הקו-אבולוציוני לטובת שני הכיוונים.
הגדרה

אף שטריפה נחשבת כציד והריגה של בעלי חיים, היא יכולה לכלול גם מספר אוכלי צמחים כמו אוכלי זרעים ואוכלי פירות, הגורמים למוות האורגניזם. הוא דומה גם לפרזיטואידים – צורת טפילות המסתיימת באכילת הפונדקאי, מה שגורם למותו (בניגוד לטפילים אחר). כמו כן מסנני פלנקטון ומינים הניזונים מפלנקטון, פרוטוזואים וכמה חיידקים בצורה ההורגת את מזונם נחשבים לציידים.
טורפים אוכלי בשר אקטיבים נפוצים בכמעט כל הקבוצות של בעלי החיים ואף אצל כמה פטריות או צמחים טורפים וגם בני אדם יכולים להיחשב כטורפים. חלק מטורפים אלה הם היפרקרניבורים מובהקים בעוד אחרים נחשבים לאוכלי כל ולעיתים מינים אף ישנו את תפריטם הרגיל ויגוונו בטריפת בעלי חיים. גם קרניבורים מובהקים אינם בהכרח טורפים מאחר שהם יכולים להיות מסנני פלנקטון, אוכלי נבלות, אוכלי צואה, אוכלי קשקשת, טפילים מוצצי דם או אוכלי ביצים. עם זאת חלק מקבוצות אלה יטרפו גם בעלי חיים בהינתן אפשרות. מרבית המינים שאוכלים בשר של בעלי חיים אחרים מבלי שמתו נחשבים לטורפים, למעט אוכלי ספוגיים שאינם גורמים למותם של הספוגים היכולים לחדש את עצמם.
סוג נוסף של טריפה היא של טורפים ההורגים טורפים אחרים מסיבות תחרותיות, אך בפועל אוכלים אותם.
התנהגות טורפים

בעוד אוכלי צמחים יכולים ללעוס מזון ללא חיפושים והתאמות גדולות, מרבית הטורפים נאלצים לעמול קשה כדי להשיג טרף, מאחר שהנטרפים במקרים רבים עירניים ביותר לגילוי טורפים ולהרוס את יכולתם. במקרים מסוימים הטורפים נכשלים כל כך שהם מפתחים שיטות ציד חדשות כמו ציד בלהקות.
שיחור מזון מתבצע במגוון שיטות, כאשר חלקם עוברים מרחקים גדולים בחיפוש המזון, חלקם בשוטטות בעוד אחרים תוך כוונון על המטרה או תפוצתה הכללית. כדי להצליח לטורפים יש מערכת חושים רגישה וחושי ראייה, שמיעה, ריח ועוד חושים רגישים ביותר ורובם בעלי אזור פנים המופנה קדימה כדי לאמוד מרחק ביעילות. חלק מהטורפים גם ינצלו חושים שהטרף שלהם חלש בהם, למשל נחשים המחפשים יונקים בעלי חום גוף קבוע, אותו הם יכולים לחוש.
כשהטורפים מוצאים את הטרף הם מחליטים על אסטרטגייה להגעה אליו, לבחור את המטרה הקלה ביותר ולחמוק מכיוון הרוח, העלול לחשוף אותם מוקדם מדי. לרוב טורפים שהתגלו בטרם עת יוותרו על הציד, אם כי יחזרו מאוחר יותר כשיוכלו שוב להיעלם.
אף שיש מספר שיטות הגעה לטרף הם מחולקות באופן כללי לשני שיטות: תאוצה לעבר הטרף, בו ישנו מרדף בין הטורפים והנטרפים ומארב לטרף, בו הטורפים מצליחים לטמון מלכודת או עמדה מוסתרת לטרף, בו הם תוקפים ולעיתים אף מושכים לעברם את טרפם. ישנם גם טורפים שמשלבים את שני השיטות ואף טורפים ששיטתם משתנה בין השיטות. אחדים בעלי יכולת ליירט את הטרף במהירות, כמו אצל זיקיות ובאופן מעט שונה אצל בזים ושפיריות. ישנם גם טורפים אופורטוניסטים שיגוונו אם תינתן להם הזדמנות קלה לטרוף. דוגמה לכך הוא התנהגות של הרג עודף, העוזר להם לאגור מזון בעת שפע לזמני רעב.
טורפים שונים משתמשים בלסתות חזקות, מערכות של שיניים חדות ומשוננות ובטפרים מגודלים, לעיתים נשלפים, בארס או במכות ראש, גפיים או זנבות מהירים כדי להצליח להרוג את הטרף. טורפים אחרים מעדיפים להרוג בחניקה, הטבעה, הפלה מצוקים, זריקת אבנים, התשת הטרף בריצה למוות או השארתו להתחמם בשמש לוהטת. מבנה גופם של מספר טורפים מספיק להם כדי להתמודד בהצלחה גם עם חיות גדולות מהם, דבר התקף הן לטורפים קטנים כמו חדפיים ונמלים והן לטורפים גדולים כמו אריה ופומה. בעת שטורפים בודדים לא מספיקים להרג הם יצודו בלהקות שיגדילו את כוח ההרג.
חלק מהטורפים בולעים את טרפם בשלמותו אחרים יבתרו אותו, לבד או בקבוצה ולעיתים אף ישתמשו בכלים לשם כך. טורפים גם צריכים להתמודד עם איברים מגוננים של טרפם כמו שריון, רעלים או קוצים ולרוב הם מסירים אותם טרם האכילה. חלק מהטורפים גם פיתחו חסינות לכמה רעלים. חלקם נאלצים למהר באכילה כדי שלא ייחשפו בעצמם לטורפים או לחומסנים ויעדיפו לגרור את הטרף למחבוא.
מערכת היחסים בין טורפים ונטרפים

מערכת יחסי טריפה-התגוננות היא חלק מהגורם המשמעותי ביותר על הברירה הטבעית, החל מתור הקמבריון, כאשר מינים טורפים הצליחו לדלל את אוכלוסיית הנטרפים למעט אלה שפיתחו דרכי התגוננות מספיקים ושכללו אותם תוך שהטורפים מנסים לעמוד באותם שיטות, בדרכי אבולוציה הדדית. בשל כך למגוון טורפים ישנם מגוון שיטות ציד בעוד הנטרפים בעלי מגוון שיטות התגוננות. היחסים כיום מורכבים ביותר וישנם מינים שהתמחו מאוד הן בציד והן בהתגוננות – לעיתים תוך שימוש בשיטות דומות כמו בהסוואה כדי להצליח בשתי המשימות.
במערכת אקולוגית מורכבת ישנם מארג מזון, בו יצרנים נאכלים בידי טורפים ראשונים שנאכלים בידי טורפים שניים ולבסוף נאכלים בידי טורף-על חסר טורפים. טורפי-על חשובים למערכת מאחר שהם בעלי כלים להתמודד עם הנטרפים הגדולים והמרובים ביותר, מה שעוזר לדלל את אוכלוסייתם. עם זאת מאחר שהנטרפים מדורבנים להתגונן מפני טורפים אלה סיכוייהם להצליח פחותים יחסית והם נאלצים לשכלל את כישוריהם, למשל בציד בלהקה.
אוכלוסיית נטרפים יכולה להיות מושפעת במספר דרכים על הטורפים והנטרפים:
סטטוס קוו או יציבות, גודל קבוע בין אוכלוסיית הנטרפים לטורפים. אצל מספר טורפים האוכלוסיות מתמוטטות לעיתים קרובות עקב היעלמות טרף, דבר הידוע אצל שונר קנדי וארנבת השלג, שאוכלוסייתם עולה ויורדת בקביעות כל 10 שנים.
עלייה וירידה מתמדת של שתי האוכלוסיות, ירידת הנטרפים תגרום לטורפים לגווע ברעב או להסתכן בשיטות ציד של טרף אחר. ירידת טורפים תגרום בהדרגה לפגיעה במערכת של הנטרפים הקטנים יותר או הצמחייה בסביבה, מה שיכול לגרום לסביבה להיפגע כליל גם בעת חזרת הטורפים.
הכחדה עקב חוסר התאמה אבולוציונית הן לטורפים יעילים מדי, הן למיעוט טרף והן להצלחה יעילה מדי של טרף להביס את הטורף, לעיתים בהשפעת האדם.
מערכת היחסים בין טורפים ונטרפים > מודל אקולוגי תאורטי

מודל בסיסי באקולוגיה, הנקרא מודל לוטקה-וולטרה (Lotka-Volterra), מתאר את ההשפעה של טריפה על הדינמיקה של אוכלוסיות המין הטורף והמין הנטרף (כגון זאבים וארנבות).
נסמן את גודל אוכלוסיית הנטרפים ב-N ואת גודל אוכלוסיית הטורפים ב-P. אוכלוסיית הנטרפים מתרבה בקצב r ונטרפת על ידי הטורפים בקצב  aP, כאשר a הוא קצב הטריפה של טורף בודד. הטורפים מתים מגורמים סביבתיים אחרים בקצב קבוע  \gamma  ומתרבים בקצב  caN כתוצאה מטריפה. הביטוי של קצב ההתרבות של הטורפים מורכב ממספר הנטרפים שנטרפו,  aN, וקבוע המרה, c, שממיר את האנרגיה שהופקה מהטריפה לייצור צאצאים על ידי הטורפים.
השינויים באוכלוסיות הטורפים והנטרפים מתוארים לפיכך על ידי מערכת המשוואות הדיפרנציאליות הבאות:
{\frac {dN}{dt}}=rN-aNP
{\frac {dP}{dt}}=caNP-\gamma P
במודל זה מתקבלות תנודות מחזוריות באוכלוסיות הטורפים והנטרפים. לדוגמה, כאשר מספר הארנבות גדול יש טרף רב לזאבים. הזאבים יתרבו וידללו את אוכלוסיית הארנבות. כך יישאר פחות טרף לזאבים ומספרם יחל להתדלדל. עם הקטנת מספר הזאבים תחזורנה הארנבות לשגשג וחוזר חלילה. תנודות דומות אכן נצפו בטבע.
התגוננות מטריפה

דורבן הודי זקור קוצים מגוננים. עקב הרתעתם רוב הטורפים יניחו לדרבן.
כוכב ים טורף קיפוד ים, בעודו עוקף את הגנת קוציו הדוקרניים.
כדי שלא ייטרפו מינים, לרוב של בעלי חיים קטנים ובאופן דומה צמחים רבים פיתחו דרכים שונות של התגוננות מהטורפים, תוך שהאבולוציה דוחפת את הטורפים לאבולוציה הדדית, לעיתים תוך שימוש בדרכים דומות כמו בהסוואה, מה שגם עוזר למינים שהם גם טורפים וגם נטרפים.
ההתגוננויות מגוונות בצורתם, כשחלקם פשוטות יחסית כמו שינוי הפעילות לפעילות לילית, ריצה, שכיבה והסתתרות או לחימה ואיום נגד טורפיהם. חלקם שיכללו את דרכי ההגנה לצורות מרשימות ולעיתים מתנהגים כך כדי להגן דווקא על צאצאיהם או על הקהילה שלהם. בדומה לטורפים גם הניצודים לעיתים מתארגנים בחבורות העוזרות להתגונן, תוך שפרטים רבים עוזרים הן להשגיח מראש על הטורפים, הן לבלבל אותם כדי שיימנעו מבחירת מטרה קלה והן לתקוף יחדיו באיום.
טורפים מסוימים למדו לעקוף מספר הגנות ולעיתים להינעל במירוץ חימוש מול טרף מסוים. כך טריטון גס-עור בעל רעל חזק ביותר הקטלני לטורפים רבים. עם זאת חלק מהאוכלוסיות של נחש בירית מצוי למדו להתמודד עם הרעל והם מסוגלים לצוד את הטריטון. נטרפים מסוימים השתכללו כל כך בהגנה שכמעט אף טורף לא צד אותם בבגרותם.
טורפים והאדם

תנשמת מצויה עם נברן שצדה. התנשמת היא מדבירה ביולוגית, והיא נחשבת למועילה לחקלאים.
קויוט טורף כבשה. אנשים הורגים קויוטים הטורפים כבשים מהמרעה שלהם ומתייחסים אליהם כמזיקים.
האדם עצמו יכול להיחשב כטורף לעיתים, אם כי למעשה הוא אוכל-כל. דרכי ציד אנושיות כוללות ציד רגיל, ציד באמצעות חיות ציד, דיג וסוגים נוספים וכן שבטים שונים צדים בהתשת טרף בריצה. עם זאת לרוב אנשים ניזונים מבשר של חיות אותם הם מגדלים בחקלאות. אף על פי כן האדם משפיע על כמות החיות שאותם הוא אוכל, מצמצם את האוכלוסיות ולעיתים גם גורם לפגיעה במגוון הגנטי.
אנשים מגיבים במספר דרכים לטורפים טבעיים: חלק מהטורפים קיבלו יחס שלילי עקב היותם חשודים כאוכלי אדם או ציד עקבי של חיות בית, מה שגם גרם להם להתקרב לערים. כתוצאה מכך מספר טורפים הושמדו בשיטתיות. במקרים אחרים האדם מטפח טורפים סביבו להדברה ביולוגית וכן לעזרה בציד. אנשים לוכדים קורמורנים או בזים כדי שיעזרו להם לצוד ומנצלים את יכולתם להצלחה בהשגת הטרף. לעיתים טורפים הופצו בידי האדם לאיים בהם הם טורפים מינים נדירים וגורמים להכחדתם ואף נטרפים הפוגעים באוכלוסיית הטורפים שאינם יודיעים להתמודד איתם (למשל קרפדת קנים).
מספר סרטים כוללים במרכזם טורפים מרכזיים כמו בסרט מלתעות או בהטורף. במיתולוגיות וכמה דתות חלק מהטורפים נחשבים לערמומיים יותר מחיות אחרות בעוד חלקם נחשבים למרושעים וציידי אדם ובאחרות אנשים גודלו בידי זאבים כמו בספר הג'ונגל ובאגדת רמוס ורומולוס. עם זאת במאה האחרונה הרבה טורפים שספגו דימוי שלילי בתרבות עברו שינוי חיובי ורבים מהטורפים נחשבים למינים כריזמטים ומושכים.
גלריה

נמר טורף קודו סילבטיכוס
לוטרת ענק צדה דג
עיטם לבן-ראש עם דג
עכסן פסיפי צד עכבר
זיקית לוכדת חרק
צפרדע אוכלת תולעת
מורנה בציד סרטן
תולעת שטוחה טורפת חילזון
סרטביש שצד פרפר
צרעה שצדה זבוב
מדוזת רעמת האריה צדה אורליה כחולה
דיונאה צדה חרק
ראו גם

קרניבורים
טורף-על
טריפה תחרותית
הדברה ביולוגית
השפעה אקולוגית של חתול הבית
התגוננות מטורפים
לווייתנים גדולי סנפיר סועדים מקריל. הם מסנני פלנקטון, אף שמזונם הוא מבעלי חיים כך שהם נחשבים גם לטורפים.
זאבים טלואים לפני ציד. הזאבים צדים בלהקות גדולות, איתם הם יכולים להפיל טרף גדול מהם. הזאבים צדים בתאוצה פעילה לעבר הטרף.
עכביש ממשפחת הכדורניים טורף נמלה, לאחר שטמן לה רשת לוכדת.
שקנאי חום לוכד דגים בשק תחת לעורו, לפני שהוא בולע אותם.
השפעת הטורפים מודגשת בתוך הפארק הלאומי ילוסטון על פי הצמחייה. זאבים שהוחזרו לפארק צמצמו את אוכלוסיית האייליים שרמסו שתילי ערבות וגרמו לערבות להיות נמוכות ומוריקות פחות.
אדם בדיג. דיג היא צורת טריפה פעילה של האדם הנחשב לאוכל-כל, אף שרוב הבשר שאנשים אוכלים כיום מגיע מחקלאות ולא מציד.
חיבור מהירויות

חיבור מהירויות הוא חוק תנועה בפיזיקה הקלאסית. על פיו, ביחס לצופה דומם, גוף הנע על או עם גוף נע אחר מקבל מהירות שקולה המורכבת משתי המהירויות גם יחד. מהירות היא גודל וקטורי ולכן החיבור וקטורי אף הוא. כאשר  {\vec {V}}_{r} היא המהירות השקולה,  {\vec {V}}_{a} היא מהירות הגוף הראשון ו-  {\vec {V}}_{b} היא מהירות הגוף השני, אזי מתקיים:
{\vec {V}}_{r}={\vec {V}}_{a}+{\vec {V}}_{b}
כלל זה נכון, בקירוב טוב, עבור מהירויות הקטנות באופן משמעותי ממהירות האור.
לצורך המחשה, אם נעמיד צופה דומם על הרציף וניתן לו להביט על נוסעים ההולכים בקרון רכבת ועל נוסעים היושבים בו, המהירויות תהיינה שונות. אם הנוסעים ההולכים נעים בכיוון תנועת הרכבת, אזי מהירותם תגדל; אם ינועו כנגד כיוון התנועה של הרכבת, מהירותם תקטן. כללי חיבור וקטורים יאפשרו לחשב את מהירות הנוסע גם כאשר הוא נע שלא במקביל לתנועת הרכבת, אלא בתנועה אלכסונית בתוך הקרון או תנועה מאונכת לכיוון התנועה של הקרון.
חיבור מהירויות ביחס למהירות האור

הבעייתיות בחיבור מהירויות מתעוררת כאשר התנועה של אחד הגופים נעשית במהירות הקרובה למהירות האור. בעיתיות זו נתגלתה בניסוי מייקלסון-מורלי - ניסוי פיזיקלי משנת 1887 שנערך על ידי אלברט אברהם מייקלסון ואדוארד מורלי, שניסו למדוד את מהירות סיבוב כדור הארץ ביחס לאתר, תוך שימוש בעקרון ההתאבכות. בניסוי שילחו פעמיים קרן אור, אחת הנעה עם כיוון התנועה של כדור הארץ והשנייה בכיוון הפוך. הם הופתעו מתוצאות הניסוי שהראה כי אין כל הבדל בין מהירות שתי הקרניים.
רק ב־1905, כאשר אלברט איינשטיין פרסם את תורת היחסות הפרטית, ניתן ההסבר לתופעה. תורה זו קבעה שעקרון חיבור המהירויות אינו חל על מהירות האור; מהירות האור משמשת כקבוע פיזיקלי בעוד הזמן והמרחב הם יחסיים.
אם אותו נוסע בקרון מן הדוגמה הקודמת ידליק פנס, מהירות האור לא תצטרף למהירות הרכבת, אלא תישאר ללא שינוי לגבי הצופה שעל הרציף. כאשר מדובר באור, אין הבדל אם אדם עם פנס נע לכיוונו של צופה או הלאה ממנו. בכל מקרה, מהירות האור ביחס לצופה כלשהו לא תשתנה ותישאר קבועה.
בתורת היחסות

פרק זה לוקה בחסר. אנא תרמו לוויקיפדיה ו.
בתורת היחסות כלל חיבור המהירויות, עבור וקטורי מהירות מקבילים, הוא  {\vec {V_{r}}}={\frac {{\vec {V_{a}}}+{\vec {V_{b}}}}{1+{\frac {\left|{\vec {V_{a}}}\right|\left|{\vec {V_{b}}}\right|}{c^{2}}}}}. במהירויות הקטנות באופן משמעותי ממהירות האור הביטוי המוסף ל-1 במכנה הוא זניח, אך במהירויות גדולות יותר הוא משפיע יותר ויותר וגורם לכך שהמהירות תישאר תמיד קטנה ממהירות האור.
במקרה הכללי, חיבור וקטורי מהירות u, v מתקבל מהנוסחה
 \ u\oplus v={\frac {1+\theta ({\frac {u\cdot v}{c^{2}}})}{1+\gamma _{u}^{-1}}}u+\theta ({\frac {u\cdot v}{c^{2}}})v, כאשר  \ \gamma _{u}^{-1}={\sqrt {1-{\frac {u\cdot u}{c^{2}}}}} ו- \ \theta (\alpha )={\frac {\sqrt {1-\alpha }}{1+\alpha }}.
ראו גם

מערכת ייחוס
טאלורק השלישי, מלך הפיקטים

טאלורק השלישי (באנגלית: Talorc III; מת ב-653) היה מלך הפיקטים משנת 642 ועד מותו.
טארלוק היה בנו של פויית' (Foith) או אואויד (Uuid). על פי "דברי ימי הפיקטים" נמשכה מלכותו 12 שנים, והוא עלה לשלטון לאחר מות אחיו ברידיי השני (אשר אף הוא מלך אחרי אחיהם גרטנייט השלישי).
על פי "דברי ימי אלסטר" ו"דברי ימי טיגרנאך" מת טאלורק בשנת 653, ולאחר מותו מלך טאלורקאן.
טיילר ריטר

| --- | --- |
אין תמונה חופשית
 לידה:  31 בינואר 1985 (בן 39) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2007 
 מספר צאצאים:  1
 פרופיל ב-IMDb
 
טיילר דייוויד תומאס ריטר (באנגלית: Tyler David Thomas Ritter; נולד ב-31 בינואר 1985) הוא שחקן קולנוע וטלוויזיה אמריקאי.
ביוגרפיה

ריטר הוא בנו של השחקן ג'ון ריטר ואחיו של השחקן ג'ייסון ריטר. סבו היה זמר הקאנטרי טקס ריטר, שמת עשור לפני שטיילר נולד. הוא גדל בלוס אנג'לס. אף על פי ששיחק בהצגות תיכון ובסרטי סטודנטים, לאחר מותו הבלתי צפוי של אביו ב-2003, הוא החליט במקור לא להמשיך לשחק בצורה מקצועית. לאחר שסיים את לימודיו באוניברסיטת פנסילבניה ב-2007, הוא עבד שלוש שנים כמורה בארגנטינה. בגיל 25 הוא קיבל את ההחלטה לחזור ללוס אנג'לס ולעסוק בקריירת משחק.
קריירה

לאחר שהופיע בתפקידי אורח בסדרות בהן "משפחה מודרנית" ו"האנטומיה של גריי", לוהק ריטר לתפקידו הראשון בכיכובו בסיטקום "The McCarthys" משנת 2014, כשגילם את רוני מקארתי, הבן ההומו במשפחה בת שש נפשות.
בשנת 2015, ריטר לוהק לתפקיד בפרק בסדרת הטלוויזיה "NCIS" בתור אחיו של אבי סקיוטו, לוקה, והופיע באותו תפקיד בפרק של בפרק של "NCIS: ניו אורלינס".
בשנת 2016 לוהק ריטר לשני תפקידים חוזרים. הוא לוהק לתפקיד אדם בעונה הרביעית של הקומדיה "רעבה לאהבה" ששודרה בערוץ Freeform, ולתפקיד הבלש בילי מאלון בעונה החמישית של סדרת הטלוויזיה "החץ".
בשנת 2020, הייתה לו הופעת אורח בסדרה מקורית של אמזון, "Homecoming", בבימויה של ג'וליה רוברטס.
בשנת 2022 לוהק לתפקיד בסדרת הטלוויזיה "אימפריית הכאב" מבית היצר של נטפליקס.
חיים אישיים

ריטר התחתן עם במאית הסרטים הארגנטינאית לליה פארמה בשנת 2007. בשנת 2017, נולד בנם הבכור, בנג'מין פארמה ריטר.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2011 | Weekends at Bellevue |  | סרט קצר |
| 2012 | Defeat the Label |  | סרט קצר |
| 2013 | Life in Text | בנימין | סרט קצר |
| 2013 | Slice | מורגן | סרט קצר |
| 2014 | Girlfriend Lies | גונז | סרט קצר |
| 2014 | Go Fish | גייב | סרט קצר |
| 2018 | מים שקטים | דוסון |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2008 | Good Dick | איש נאה צעיר | סרט טלוויזיה |
| 2013 | משפחה מודרנית | רנדל | פרק אחד |
| 2014 | האנטומיה של גריי | מר זר | פרק אחד |
| 2014 | Work Mom | מארק רודס | סרט טלוויזיה |
| 2014 | An Evergreen Christmas | אדם | סרט טלוויזיה |
| 2014–2015 | The McCarthys | רוני מקארתי | תפקיד ראשי |
| 2015 | סוכני S.H.I.E.L.D. | תומאס וורד | פרק אחד |
| 2015 | שוות בקליבלנד | בארט | פרק אחד |
| 2016 | NCIS | לוקה סקיוטו | פרק אחד |
| 2016 | NCIS: ניו אורלינס | לוקה סקיוטו | פרק אחד |
| 2016 | Loosely Exactly Nicole | דני | פרק אחד |
| 2016 | רעבה לאהבה | אדם פולי | 2 פרקים |
| 2016 | החץ | הבלש בילי מאלון | תפקיד חוזר; עונה 5 |
| 2017 | שיקגו PD | רקס גולדווין | פרק אחד |
| 2018 | הרופא הטוב | ג'ורג' ריינולדס | פרק אחד |
| 2019 | What Just Happened??! with Fred Savage | איש ללא קול | פרק אחד |
| 2019 | Merry Happy Whatever | אלן | 3 פרקים |
| 2020 | הומקאמינג (אנ') | ליין | פרק אחד |
| 2023 | אימפריית הכאב | ג'ון בראונלי | 4 פרקים |
הערות שוליים

↑  "Tyler Davidthomas Ritter, Born 01/31/1985 in California | CaliforniaBirthIndex.org". www.californiabirthindex.org. נבדק ב-2022-06-25.
↑  "Tyler Ritter talks to GSN about famous Dad, brother Jason and being mistaken for gay" "Gay Star News", Retrieved December 28, 2016.
↑  "Tyler Rotter follows in Dad's footsteps with new comedy the McCarthys" "New York Post", Retrieved December 28, 2016.
↑  Bentley, Rick (September 23, 2014).
↑  "Tyler Ritter to play the lead in CBS comedy pilot The McCarthys" "Deadline Hollywood", Retrieved December 28, 2016.
↑  "Exactly 20 years after Three's Company went off the air, Tyler Ritter is following in his Dad's footsteps" "EOnline", Retrieved December 28, 2016.
↑  "NCIC casts Tyler Ritter as Abby's brother Lucas" "TVLine", Retrieved December 28, 2016.
↑  "Young and Hungry casts Tyler Ritter in recurring role" "The Wrap", Retrieved December 28, 2016.
↑  "EXCLUSIVE: 'Arrow' Newcomer Tyler Ritter on the Death of His Acting Icon Dad and Finding His Way to Star City" "ET Online", Retrieved December 28, 2016.
↑  Rosy Cordero, Deadline, Deadline, ‏1 בספטמבר 2021
↑  "Arrow's Tyler Ritter will restore your faith in good neighbours after his wedding ring goes missing" "ET Online", Retrieved December 28, 2016.
↑  "Tyler Ritter Welcomes Son Benjamin". PEOPLE.com (באנגלית). נבדק ב-2018-03-23.
↑  "'Arrow' actor Tyler Ritter welcomes first child". UPI (באנגלית). נבדק ב-2018-03-23.
מונטיפיורי מכירות פומביות

| --- | --- |


 מידע כללי
 סוג:  גלריה ובית מכירות לאמנות
 כתובת:  רחוב גורדון 36, תל אביב-יפו
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 קואורדינטות:  32°04′55″N 34°46′21″E﻿ / ﻿32.081944444444°N 34.772611111111°E﻿ / 32.081944444444; 34.772611111111
  מפת מיקום  מפה דינמית   (למפת תל אביב מוגדלת) מונטיפיורי מכירות פומביות(למפת תל אביב רגילה) מונטיפיורי מכירות פומביות(למפת גוש דן רגילה) מונטיפיורי מכירות פומביות(למפת גוש דן מוגדלת) מונטיפיורי מכירות פומביות  he מונטיפיורי מכירות פומביותhe מונטיפיורי מכירות פומביותמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
"מונטיפיורי מכירות פומביות" היא חברה מסחרית: גלריה ובית מכירות לאמנות הפועלת בתל אביב-יפו.
היסטוריה

בית המכירות מונטיפיורי נוסד בתחילת שנת 2005 על ידי יובל בן שלוש יחד עם יורם וקשלק ויעקב גילדור. בית המכירות עוסק במכירת אמנות ישראלית עכשווית וצעירה, לצד יצירות של אמנים מבוססים. בית המכירות החל את פעילותו ברחוב מונטיפיורי 36, בבניין בו שכן קודם לכן המוזיאון הפרטי "זמן לאמנות". הלוגו של בית המכירות מורכב משרטוט חזית הבית ברחוב מונטיפיורי 36.
בשנת 2011 העתיק בית המכירות את משכנו אל חלל ברחוב גורדון 36, תל אביב. בית המכירות עורך מספר מכירות פומביות בשנה. בנוסף, הוא מציג תערוכות מתחלפות של אמנות ישראלית.
בשנת 2010 ערך בית המכירות מונטיפיורי מכירה פומבית משותפת של אמנות ישראלית עם בית המכירות בונהאמס (Bonhams) בלונדון ובכך חשף את אמנות ישראלית לקהלים חדשים.
בית המכירות מחזיק במחירי שיא עבור כמה אמנים ישראלים, ביניהם: האמן ישראל הרשברג שעבודתו נמכרה בשנת 2007 תמורת 126500 דולר. כמו כן, במהלך 2014 מכרה מונטיפיורי שתי עבודות של הרשברג אשר האמן התכחש תחילה ליצירתן. לאחר משפט ארוך, נאלץ הרשברג להודות בציור העבודות אולם התנער מערכן האמנותי. למרות כל זאת, הציורים נמכרו מעל הערכת השווי המקורית.
תערוכות

רפי לביא - עבודות נייר מוקדמות, אוצרים: גלית הזלקורן ויובל בן שלוש, יוני 2012
פיני סילוק - TAKE IT OFF, אוצר: דורון פולק, יולי-אוגוסט 2012
סאלח אלקרא - קווים אקראיים, אוצרים: גלית הזלקורן ויובל בן שלוש, אוקטובר 2012
שיעור ציור - מחווה לאמן מנחם מזרחי, אוצרת: נועה אברון, דצמבר 2012
שולי בורנשטיין וולף, מי שם?, אוצר: אילן ויזגן, מרץ 2013
מיכל ביבר - ציורים מבחוץ ומבפנים, אוצרים: גלית הזלקורן ויובל בן שלוש, מאי 2013
יעקב גילדור - מטרות, אוצרת: איריס לוי, אוקטובר 2013
גוסטבו ולנזואלה - בעיני המתבונן, אוצרת: נועה אברון, ינואר 2014
קרקס החיים - 4 אמנים נאיביים, אוצרת: דבורה גוטמן, פברואר 2014
גד פרנק - לעוף עם הפסלים, אוצר: חגי שגב, מרץ-אפריל 2014
נטשה ברילאנטובה, תל אביב: 2013-2014, אוצרת: נועה אברון, מאי 2014
נורית שני - הצבעים של הים, אוצרת: גלית הזלקורן, יוני 2014
הערות שוליים

↑  שני ליטמן, הציור מעורר המחלוקת של ישראל הרשברג נמכר ב–36,800 דולר, באתר הארץ, 4 ביולי 2014